Jelentős bronzkori aranylelet került elő Kiskőrös határában
2016-07-29 15:11:27
A Duna-Tisza közének eddigi legjelentősebb középső bronzkori aranytárgy együttesét találták meg kecskeméti régészek nemrégiben Kiskőrös határában. A területen 161 darab fémtárgy került elő. Az aranytárgyak súlya közel 17 dekagramm. A lelőhely részbeni érintetlensége és átlagon felüli gazdagsága miatt az előzetes vizsgálatok alapján a korszak egyik kiemelkedő kutatási helyszínének tekinthető Európában. A témában tárgybemutatással egybekötött sajtótájékoztatót tartottak július 25-én hétfőn a Városháza dísztermében.
Ismét alkotóhetet szervezett a Kőrös Körül a Művészetért Egyesület
2016-07-29 15:03:57
Második alkalommal szervezet „Szülőföldemen” címmel alkotóhetet a Kőrös Körül a Művészetért Egyesület július 18-a és 24-e között. Céljuk a városban és a környéken élő tehetséges fiatalok számára lehetőséget adni, hogy elmélyítsék és gyarapítsák technikai ismereteiket.
Szeptember elején új kiállítás nyílik az Ágnes Galériában
2016-07-15 13:16:43
Fém-varázs címmel nyílik kiállítás szeptember 2-án az Ágnes Galériában Bódi Erzsébet, Breczkó Péter, Páthi Diána és Pálfalvi Emese alkotásaiból. Többek között tűzzománc tájképeket, egyedi design ékszereket, valamint vasból és betonból megálmodott szobrokat láthat majd a művészetkedvelő közönség másfél hónap múlva.
2016-07-15 13:05:47
A hirtelen nappali felmelegedés és csapadékmentes, száraz időjárás miatt, a Bács-Kiskun Megyei Katasztrófavédelmi Igazgatóság kezdeményezésére, a Bács-Kiskun Megyei Kormányhivatal Erdészeti Igazgatósága átmeneti időre 2016. július 8-től általános tűzgyújtási tilalmat rendelt el.
Kisebb gondok adódtak a vízszolgáltatásban
2016-07-15 13:01:32
2015. novemberében zárult le a Kiskőrös és térsége ivóvízminőség –javító projekt. Ennek keretében a térség 15 településén, több mint 52 ezer ember jutott megfelelő minőségű ivóvízhez. A beruházás összköltsége megközelítette a 3,9 milliárd forintot. Több mint három évet vett igénybe a beruházás megvalósítása, mely óriási mérföldkő a térség vízszolgáltatásában. Az új rendszer üzembe állítása nem volt zökkenőmentes, amit az elmúlt időszakban a kiskőrösiek is megtapasztalhattak.
Középpontban a tűz az idei nyomkereső táborban
2016-07-15 12:43:53
Óriási sikere van évről évre az evangélikus gyülekezet nyomkereső táborának, mely ezen a nyáron két turnusban, június 20-24-ig, és június 27-től július 1-várta az alsó tagozatos gyerekeket.
2016-07-08 10:04:45
A Kiskőrösi Rendőrkapitányság felhívja a gépjárművezetők figyelmét, hogy július-augusztus hónapban fokozott figyelmet fordítsanak az utak mentén kihelyezett vadveszélyt jelző közúti jelzőtáblák hatálya alatt történő közlekedésre. A jelzett időszakban az őzek szaporodása miatt többször lehet számítani az úttesten váratlanul megjelenő vadállatokra. Kérjük a gépjárművezetőket, hogy a balesetek elkerülése végett az említett útszakaszokon a megfelelő sebességgel és körültekintéssel közlekedjenek.
Gazdag program a kiskőrösi Múzeumok Éjszakáján
2016-07-01 12:51:29
Kiskőrös 2016-ban is gazdag programkínálattal készült a Múzeumok Éjszakájára. Kiállítás megnyitók, koncertek, vetélkedők és sok-sok különlegesség várta az érdeklődőket a Petőfi Szülőház és Emlékmúzeumnak valamint a Közúti Szakgyűjteménynek köszönhetően.
Nyári tábor az egészség jegyében
2016-07-01 12:34:36
A kiskőrösi Egészségfejlesztési Iroda egy hetes táborozásra hívta az alsó tagozatosokat az egészséges életmód jegyében a Petőfi Sándor Művelődési Központba. A mindennapos mozgás mellett az egészséges táplálkozás, a szenvedélybetegségek megelőzése, a személyi higiénia, az ön- és társismeret, és az elsősegélynyújtás is része volt a programnak.
Ria-ria-Hungária – fergeteges hangulat a szurkolói sátorban
2016-07-01 11:42:36
Két hete lázban tartja az országot a labdarúgó Európa-bajnokság, melyre több mint 40 év elteltével jutott ki ismét a magyar válogatott. Szerte az országban tömegek követik az eseményeket nyilvános helyeken, és több 10 ezer honfitársunk utazott ki Franciaországba, hogy élőben buzdítsa Dzsudzsákékat.
A finnországi Lapuában jártak a Gospel Sasok
2016-07-01 10:59:38
"Akik az Úrban bíznak, erejük megújul, szárnyra kelnek, mint a sasok, futnak és nem lankadnak meg, járnak és nem fáradnak el!" Ézsaiás próféta könyvének szavai ihlették 1998-ban a kiskőrösi Gospel Sasok Énekegyüttes névválasztását, akik azóta dalaikkal számtalan fesztiválon, koncerten, gyülekezeti rendezvényen örvendeztettek meg bennünket. Az évek során felléptek több hazai városban, felejthetetlen koncert körutat tettek Németországban és Erdélyben. Most pedig a finnországi Lapuában jártak.
A nyár veszélyeiről általános iskolásoknak
2016-07-01 10:54:01
A Kiskőrösi Rendőrkapitányság a Gyermekjóléti Központtal karöltve rendezte meg a tanév utolsó előtti napján, június 14-én „Akáció” elnevezésű road-show-ját. A KEVI általános iskolája és a kiskőrösi EGYMI diákjai ezen a délelőttön 5 állomáson vehettek részt baleset-megelőzési, drogprevenciós és bűnmegelőzési foglalkozásokon.